Държавен вестник, бр. 77, 2018 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  77
привилегиите и имунитетите, с които се ползва 
Банката, представителите на членовете в Съве­
та на управителите и Съвета на директорите, 
както и от длъжностните лица и служителите 
в Банката на територията на страните-членки, 
се определят от Споразумението и този Устав.
Банката е оправомощена:
а) да сключва международни споразумения;
б) да придобива, отчуждава, наема и отдава 
под наем всякакво имущество, включително 
недвижимо и друго, както и да извършва вся­
какви други сделки, които не противоречат на 
настоящия Устав;
в) да се явява в държавни или арбитражни 
съдилища като ищец или ответник; на тери­
торията на страните – членки на Банката, се 
признават същите процесуални права, които се 
предоставят на юридическите лица в съответната 
страна-членка;
г) да открива свои клонове и представителства;
д) да учредява дъщерни организации;
е) да приема вътрешни нормативни документи 
по въпроси, засягащи нейната дейност;
ж) да извършва други действия, насочени към 
постигането на целите, предвидени в Споразу­
мението и настоящия Устав.
Член 3
Банката извършва банкова и инвестиционна 
дейност съгласно Споразумението и този Устав.
За постигане на целите и задачите си Банката 
е оправомощена:
а) да организира и извършва финансиране 
(или съфинансиране) на инвестиционни про­
екти и програми на членките на Банката и на 
организациите, провеждащи дейността си на 
територията на страните – членки на Банка­
та, както и на други проекти, отговарящи на 
кредитната политика на Банката, включително 
под формата на отпускане на кредити и участие 
в капитала на организации, като при това из­
ползва собствен капитал и привлечени средства 
на международните и националните финансови 
пазари, както и друг достъпен ресурс;
б) да извършва операции с ценни книжа и 
производни финансови инструменти;
в) да извършва инвестиционни и банкови 
услуги;
г) да предоставя услуги за финансов наем 
(лизинг);
д) да финансира и предоставя гаранции за 
експортно-импортни операции между организа­
ции, осъществяващи дейността си на територията 
на страните-членки, между страните – членки 
на Банката, и други страни, както и между 
организации, извършващи дейността си на те­
риторията на страните-членки, и организации 
от други страни;
е) да извършва доверително управление на 
специалните и инвестиционните фондове, съз­
дадени от членовете на Банката, организации от 
страните-членки и други организации;
ж) да участва в проекти за подкрепа на малкия 
и средния бизнес в страните-членки;
з) да оказва консултантски и информационно-
аналитични услуги;
и) да оказва консултантска помощ на орга­
низации и държавните учреждения на страни­
те – членки на Банката, по въпроси, свързани с 
организацията и финансирането на инвестици­
онни проекти и програми, както и на външно­
търговски операции в рамките на стратегията 
за развитие на Банката;
к) да взаимодейства с държавните органи и 
учреждения, международни организации и други 
структури, да осигурява взаимодействие между 
организации от страните – членки на Банката, 
и организации от други страни;
л) да извършва други сделки и операции, 
отговарящи на целите и задачите, предвидени 
в Споразумението и настоящия Устав.
Член 4
Банката отговаря за своите задължения с 
цялото си имущество.
Банката не отговаря за задълженията на сво­
ите членове, както и членовете на Банката не 
отговарят за задълженията на Банката.
Член 5
Банката има печат с нейното лого и наимено­
вание на руски и английски език. Официалните 
езици на Банката са руски и английски. Дело­
водството се извършва на руски език.
Член 6
Банката гарантира тайната на операциите, 
документите, сметките и депозитите на нейните 
клиенти и кореспонденти.
Длъжностните лица и другите служители в 
Банката са длъжни да пазят в тайна операциите, 
документите, сметките и депозитите на Банката, 
както и нейните клиенти и кореспонденти.
Членство
Член 7
За членове на Банката могат да бъдат приемани 
страни и международни финансови организации. 
Редът за приемането на членове в Банката се 
определя с член 17 от Споразумението и в на­
стоящия член.
Желаещите да станат членове на Банката 
съгласно член 1 от Споразумението подават 
до Управителния съвет на Банката официално 
заявление, в което посочват, че споделят целите 
и принципите в дейността на Банката и поемат 
задълженията, произтичащи от Споразумението 
и Устава на Банката.
Приемането за член на Банката се извършва по 
решение на Съвета на управителите на Банката.
Участието в дейността на Банката може 
да бъде осъществено въз основа на специален 
статут, определен от Съвета на управителите 
на Банката.
Член 8
Всеки член на Банката може да се откаже 
от членството си в нея, като уведоми за това 
Съвета на управителите (по-нататък „Напускащ 
член“) най-малко шест месеца преди пред­
полагаемата дата на напускането. Банката и 
Напускащият член трябва на справедлива и 
равноправна основа да съгласуват начина за 
изчисляване на взаимните задължения във 
връзка с прекратяването на членството и за